Insemnari pentru un tratat de cocotologie - Miguel De Unamuno
Insemnari pentru un tratat de cocotologie este un eseu care a fost anexat la epilogul lucrarii Amor y pedagogia (Dragoste si pedagogie) in 1934, fara vreo legatura cu continutul romanului, decat aceea ca respectivele Insemnari... ii sunt incredintate de don Fulgencio, personajul cheie din roman, in spatele caruia il regasim pe insusi Unamuno si prin care autorul isi face auzita vocea, nelinistile si ideile pedagogice. \n Obiectul de studiu al viitorului Tratat de cocotologie (termen pe care Unamuno il compune din frantuzescul cocotte si grecescul logos) il constituie pasarelele de hartie. Reflectiile asupra pasarelelor de hartie (o preocupare din copilarie, devenita mai tarziu o indeletnicire necesara din teama de paralizie) devin pretext pentru a critica atitudini umane, pentru a evidentia diferentierile femeie-barbat si implicarea lor in viata sociala, pentru a se revolta impotriva lipsei de reactie a unui... popor de pasarele obediente. \n In stilul caracteristic al lui Unamuno, tratatul ni se prezinta stiintific, cu definiri ale conceptelor, cu diviziuni metodologice, limbaj descriptiv, desene. Autorul apeleaza la ironie si critica stiinta pozitiva si exacerbarea rationalitatii in cunoastere, pedagogia pseudostiintifica, pe fauritorii de manuale, denuntand abuzurile pozitivismului si folosirea exagerata a (i)logicii in demonstrarea unor lucruri observabile. \n O lectura problematizanta, savuroasa, ce ascute spiritul, precum spada donquijotesca arma ironiei unamuniene. \n